text: করোনার টিকা নেওয়ার পরও যেসব বিষয় মেনে চলা জরুরি | AmaderRamu.com
  বাড়ি টপ স্টোরিজ করোনার টিকা নেওয়ার পরও যেসব বিষয় মেনে চলা জরুরি
  করোনা মহামারির কারণে গোটা বিশ্ব থমকে গিয়েছিল। ঘর থেকে বের হওয়াও বন্ধ হয়ে গেছিল একেবারে। করোনার টিকা আসায় বিশ্ব এখন কিছুটা হলেও স্বস্তি বোধ করছে। যদিও এর পার্শ্বপ্রত্রিক্রিয়া নিয়ে এখনো ভয় কাটেনি অনেকের মধ্যে।
  বিশেষজ্ঞদের মতে, টিকা দেওয়া মানে পুরোপুরি সুরক্ষিত নয়। কারণ কোনো টিকাই এখন পর্যন্ত শতকরা ১০০ ভাগ সুরক্ষিত প্রমাণিত হয়নি। এছাড়া টিকা দেওয়ার পর শরীরে প্রতিরোধ ক্ষমতা তৈরি হতেও কিছুটা সময় লাগে। এ কারণে টিকা দেওয়ার পরও কিছু বিষয় মেনে চলা জরুরি। যেমন-
  ১. দিনে কমপক্ষে ২ থেকে ৩ লিটার পানি খেতে হবে। সেক্ষেত্রে ইচ্ছে হলে ফলের রসও খেতে পারেন পানির চাহিদা মেটাতে।
  ২. সকালবেলা গায়ে একটু রোদ লাগান। এতে শরীর-মন ফুরফুরে থাকবে।
  ৩. নিয়মিত হাঁটাহাঁটি করুন। সেক্ষেত্রে, কাজের ফাঁকে নিজেকেই সময় বের করতে হবে। দিনে অন্তত ৩০ মিনিটের মতো হাঁটাহাটি করা উচিত ।
  ৪. কমপক্ষে ৮ ঘন্টা ঘুমানো প্রয়োজন।
  ৫. বাইরে বেরোলে অবশ্যই মাস্ক ব্যবহার করবেন। কারণ টিকা নেওয়া হলেও এখনো করোনা মহামারি শেষ হয়নি।
  ৬. প্রতিদিনের খাদ্যতালিকায় মৌসুমি ফল রাখুন। ভিটামিন ডি সমৃদ্ধ খাবার খান।
  ৭. বাইরে বেরোলে সেই জামাকাপড় ধুয়ে ফেলুন।
  ৮. প্রতিদিনের খাদ্যতালিকায় হলুদ, তুলসি পাতা, মধু, আখরোট, কাজুবাদাম রাখুন। সকালে উঠে অফিস যাওয়ার আগে বা কাজ শুরু করার আগেও এগুলি খেতে পারেন। আবার কাজের ফাঁকেও এসব খাবার খেতে পারেন।
  ৯. যারা ডায়াবেটিসে ভূগছেন টিকা নেওয়ার পর অবশ্যই ডায়াবেটিস নিয়ন্ত্রণে চিকিৎসকের পরামর্শ মেনে চলবেন।
  পূর্ববর্তী সংবাদস্কুল খুললেই প্রাথমিকে শিক্ষক নিয়োগ পরীক্ষা
  পরবর্তী সংবাদমুম্বাইতে 'বঙ্গবন্ধু' বায়োপিকের চিত্রায়ণ পরিদর্শনে তথ্যমন্ত্রী ড. হাছান মাহমুদ ও এমপি কমল